* **Παρίσι – Βρυξέλλες – Μπρυζ 6 μέρες 24-29.12.25 & 29.12.25 – 02.01.25 (Πενθήμερο). Αεροπορικώς**

**Χριστουγεννιάτικες αγορές !**

**1η Μέρα 24.12.25 | Θεσσαλονίκη – Παρίσι – Βρυξέλλες – Ξενάγηση πόλης.**

Συγκέντρωση στο αεροδρόμιο Μακεδονία για την απευθείας πτήση μας στο Παρίσι. Άφιξη στο αεροδρόμιο του Μποβέ και άμεση αναχώρηση για τις Βρυξέλλες. Άφιξη και ξεκινάμε την περιήγηση μας στο κέντρο της πόλης. Θα δούμε την πανέμορφη πλατεία Γκραντ Πλατς, μία από τις εντυπωσιακότερες πλατείες της Ευρώπης, με το εντυπωσιακό Δημαρχείο, το κτίριο που στεγάζει το Μουσείο της Πόλης, τα φλαμανδικά αναγεννησιακά κτίρια, αλλά και το αγαλματίδιο του Μανεκέν Πις που είναι το σύμβολο της πόλης το οποίο απεικονίζει ένα μικρό παιδάκι που ουρεί και λέγεται ότι πρόκειται για τον γιο ενός δούκα που ουρεί πάνω από τα στρατεύματα των εχθρών πριν από μια μάχη. Ύστερα θα επισκεφτούμε το Βασιλικό Παλάτι, το Βελγικό Κοινοβούλιο, τον γοτθικό Καθεδρικό Ναό του Αγίου Μιχαήλ και της Αγίας Γουδούλης, τα κτήρια της Ευρωπαϊκής ‘Ένωσης, την Αψίδα του Θριάμβου στο πάρκο Σενκαντενέρ και τέλος το Ατόμιουμ που είναι το σήμα κατατεθέν των Βρυξελλών. Στη συνέχεια τακτοποίηση στο ξενοδοχείο μας. Ελεύθερος χρόνος.

**2η Μέρα 25.12.25 | Βρυξέλλες –Μπριζ - Γάνδη**

Πρωινό και αναχώρηση για τη μεγαλύτερη πόλη της επαρχίας της Δυτικής Φλάνδρας του Βελγίου το Μπριζ. Θα επισκεφτούμε τα κυριότερα αξιοθέατα της πόλης όπως την πλατεία Burg με το Δημαρχείο, τον ναό της Παναγίας της οποίας το τούβλινο κωδωνοστάσιο φθάνει σε ύψος τα 122,3 μ., γεγονός που το κάνει ένα από τα ψηλότερα κτίσματα από τούβλα στον κόσμο. Στην συνέχεια θα επισκεφτούμε την Βασιλική του Ιερού Αίματος (Heilig-Bloedbasiliek). Το λείψανο του Ιερού Αίματος που ήλθε στην πόλη μετά τη Δεύτερη Σταυροφορία από τον Τιερί της Αλσατίας (Thierry d' Alsace) περιφέρεται κάθε χρόνο στους δρόμους της πόλης. Περισσότεροι από 1.600 κατοίκους λαμβάνουν μέρος σε αυτή την περιφορά, που έχει μήκος διαδρομής ένα περίπου μίλι, πολλοί από αυτούς ντυμένοι ως ιππότες ή σταυροφόροι της εποχής. Συνεχίζουμε για την πλατεία αγοράς τη Mark που είναι και το ιστορικό κέντρο της πόλης. Ελεύθερος χρόνος για φαγητό και ψώνια. Συνεχίζουμε για την γραφική Γάνδη, μία από τις παλαιότερες πόλεις του Βελγίου και πρωτεύουσα της Επαρχίας της Ανατολικής Φλάνδρας. Μια πόλη που υπήρξε κατά τον μεσαίωνα ένα σπουδαίο εμπορικό λιμάνι της Ευρώπης . Στην περιήγηση μας στο μεσαιωνικό κέντρο της πόλης, θα θαυμάσουμε το κάστρο των ιπποτών και τον Καθεδρικό ναό του Αγίου Βονιφάτη όπου βρίσκονται έργα του γνωστού ζωγράφου Ρούμπεν, του Ιερώνυμου Μπος και το υπέροχο τρίπτυχο που αποδίδεται στους αδερφούς Βαν Έικ. Ελεύθερος χρόνος για να κάνετε βόλτα στο <<μεσαιωνικό λιμάνι>>Graslei, το ομορφότερο σημείο στη Γάνδη! Το βράδυ επιστροφή στις Βρυξέλλες.

**3η Μέρα 26.12.25 | Βρυξέλλες - Παρίσι (Bynight& κρουαζιέρα στον Σηκουάνα).**

Πρωινό και αναχωρούμε για την πόλη του φωτός, το Παρίσι. Άφιξη και τακτοποίηση στο ξενοδοχείο μας. Ελεύθερος χρόνος για μια πρώτη γνωριμία με την πόλη. Το βράδυ σας προτείνουμε, προαιρετική περιήγηση στο φωταγωγημένο Παρίσι. Θα επισκεφθούμε το ψηλότερο φυσικό σημείο της πόλης, το λόφο της Μονμάρτης, όπου κυριαρχεί η Βασιλική SacreCoeur (Ιερής Καρδιάς) με την καταπληκτική θέα, η πλατεία των υπ’ αίθριων ζωγράφων και η οικεία του Σαλβαδόρ Νταλί. Χρόνος στη διάθεσή σας για βόλτα στα γραφικά παριζιάνικα μαγαζάκια της πλατείας. Στη συνέχεια θα γνωρίσουμε το Παρίσι από μια διαφορετική όψη, την μοναδική οπτική γωνία που μας προσφέρει μια κρουαζιέρα με τα ‘’bateauxmouches ‘’ στα φωτισμένα ιστορικά κτίρια του Παρισιού (κρουαζιέρα στο Σηκουάνα).

**4η Μέρα 27.12.25 | Παρίσι – Ξενάγηση πόλης - Λούβρο.**

Πρωινό και ξεκινάμε τη ξενάγηση της πόλης. Θα επισκεφθούμε την Παναγία των Παρισίων και το ιστορικό πανεπιστήμιο της Σορβόννης για να φθάσουμε στο Πάνθεον, σημείο ταφής των επιφανέστερων Γάλλων. Στη συνέχεια θα θαυμάσουμε τους κήπους και τα ανάκτορα του Λουξεμβούργου, όπου στεγάζεται η Γερουσία της Γαλλίας. Έπειτα, θα οδηγηθούμε στη γειτονιά Σεν Ζερμέν με τα δημοφιλή καφέ ντε Μαγκό και ντε Φλορ, αλλά και τον ναό του Αγίου Γερμανού. Στη συνέχεια, θα περάσουμε από το μουσείο Ορσέ, την πανέμορφη γέφυρα του Αλεξάνδρου Γ΄, το Μέγαρο των Απομάχων, τον τάφο του Ναπολέοντα Α ́ για να ολοκληρώσουμε την πορεία μας με το σήμα κατατεθέν της πόλης, τον Πύργο του Άιφελ. Συνεχίζοντας τη ξενάγησή μας, θα θαυμάσουμε την Πλατεία του Αστέρα, όπου κυριαρχεί η μεγαλύτερη σε όγκο Αψίδα θριάμβου στον κόσμο. Στην πλατεία Ομόνοιας θα δούμε το γαλλικό κοινοβούλιο, τον οβελίσκο του Λούξορ, τις μπαρόκ Φοντάνες του Μπερνίνι, τους κήπους του Κεραμικού και τον Πορτοκαλεώνα. Προσεγγίζοντας το εμπορικό κέντρο της πόλης, θα περάσουμε από τον ναό της Αγίας Μαγδαληνής και την Όπερα Γκαρνιέ, την Εθνική Ακαδημία της Μουσικής και την πλατεία Βαντόμ. Ελεύθερος χρόνος. Στη συνέχεια θα επισκεφτούμε το πιο λαμπρό μουσείο του κόσμου, το ανάκτορο του Λούβρου (εισιτήριο εξ’ιδίων) που θα εντυπωσιαστείτε από την είσοδό του, την ογκώδη πυραμίδα από γυαλί που κατασκευάστηκε το 1989 με σκοπό του διάσημου αρχιτέκτονα Pei να εισχωρεί το φως του ήλιου μέχρι το υπόγειο. Στην ξενάγησή μας θα θαυμάσουμε παγκόσμια αριστουργήματα τέχνης, στο τμήμα αρχαιοτήτων ελληνικών και ρωμαϊκών, υπάρχουν πάνω από 300 ελληνικά αρχαία έργα τέχνης, εκεί σε προνομιακή θέση στην κορυφή μιας σκάλας θα θαυμάσουμε την Νίκη της Σαμοθράκης, στη συνέχεια την Αφροδίτη της Μήλου, τον «Ηρακλή και ο ταύρος της Κρήτης» (από το ναό του Δία στην Ολυμπία), τις Εργαστίνες και την Κενταυρομαχία (τμήματα του Παρθενώνα). Τα δύο περίφημα γλυπτά του Μιχαήλ Αγγελου «Ο Θνήσκων» και «Ο Επαναστατημένος» Σκλάβος. Επίσης θα δούμε από κοντά την αινιγματική Τζοκόντα του Λεονάρντο Ντα Βίντσι, το πρώτο έργο τέχνης μου μπήκε στα ανάκτορα τον 16ο αιώνα και σήμερα ο ακριβότερος πίνακας του κόσμου, καθώς και τον πίνακα «Η Σχεδία της Μέδουσας» του Ζαν ΛουιΤεοντόρ και τον υπέροχο πίνακα «Η στέψη του Ναπολέοντα και της Ιωσηφίνας» του Νταβίντ και πολλούς ακόμη πολύτιμους πίνακες Ιταλικής, Γαλλικής και Φλαμανδικής σχολής κα. Ελεύθερος χρόνος.

**5η Μέρα 28.12.25 | Παρίσι – Επίσκεψη στη Disney.**

Πρωινό και αναχώρηση προαιρετικά για τη μαγική Disneyland. Εδώ θα ζήσετε σαν παιδιά στη χώρα του παραμυθιού μαζί με τους ήρωες του WaltDisney. Δοκιμάστε μία “πτήση στο διάστημα” με το γνωστό Star Tour, δείτε τον Πήτερ Πάν, τον Πινόκιο, την Χιονάτη, τον MικυΜαους και τον Ντοναλντ με τις παρέες τους, τον πύργο της Ωραίας Κοιμωμένης, τον Μικρόκοσμο, την περιπέτεια στην Άγρια Δύση, με τα ποταμόπλοια, περπατήστε στα βήματα του Ιντιάνα Τζόουνς, το νησί των πειρατών, το Βουνό των Κεραυνών, ανεβείτε στα περίφημα Carousel και απολαύστε τις βόλτες σας στην MainStreet με τα πολλά καταστήματα. Αργά το απόγευμα μη χάσετε το μοναδικό σόου βεγγαλικών Dreams: Η μαγεία της ημέρας ολοκληρώνεται με ένα σόου που λαμβάνει χώρα στο κεντρικό παλάτι της Ωραίας Κοιμωμένης, το οποίο κυριολεκτικά θα σας θαμπώσει. Το εκθαμβωτικό θέαμα αφήνει τους μεγάλους με το στόμα ανοιχτό, ενώ τα πιτσιρίκια δεν μπορούν να συγκρατήσουν τον ενθουσιασμό τους, χοροπηδούν, χτυπούν παλαμάκια και γελούν συγκλονισμένα !Το Βράδυ θα επιστρέψουμε στο ξενοδοχείο μας στο Παρίσι.

**6η Μέρα 29.12.25 | Παρίσι – Πτήση επιστροφής.**

Πρωινό και αναχώρηση για το αεροδρόμιο από όπου θα πάρουμε την πτήση της επιστροφής.

**Σημείωση:** Το πρόγραμμα μπορεί να τροποποιηθεί προς όφελος των εκδρομέων, χωρίς να παραλειφθεί τίποτα

**Στο 29.12.25 (Πενθήμερο) δεν πραγματοποιείται η επίσκεψη στην Disney**

|  |  |
| --- | --- |
| **Παρίσι - Βρυξέλλες - Μπρυζ 6 μέρες** | **Αναχώρηση: 24.12.25 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδική τιμή (Σε τρίκλινο δωμάτιο)** | **Επιβ. Μονόκλινου** | **Γενικές Πληροφορίες** |
| Βρυξέλλες: GRESHAM BELSON HOTEL BRUSSELS or Similar  | 4\* | Πρωινό | 765€ | 629€ | 279€ | Πτήσεις Charter με την Enter Air:  Θεσσαλονίκη – Παρίσι (ΜΠΟΒΕ):03:00-05:00Παρίσι (ΜΠΟΒΕ) - Θεσσαλονίκη:17:10-21:10 |
| Παρίσι: Novotel Paris la Défense Esplanade | 4\*sup. |
| **Στη τιμή περιλαμβάνονται:** Αεροπορικά με την ENTER AIR: Ένα προσωπικό αντικείμενο-χειραποσκευή, μια χειραποσκευή έως 6kg & μια αποσκευή έως 20kg το άτομο. Πρωινό καθημερινά στον χώρο του ξενοδοχείου. Πέντε (5) διανυκτερεύσεις. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Check points: 50€. Τέλη διαμονής. Disney full day: 135€ & 115€ το παιδί έως 12 ετών (Περιλαμβάνει μεταφορά & είσοδο). Μουσείο του Λούβρου: Ενήλικες: 60€ & το παιδί: 40€ (Περιλαμβάνει μεταφορά, εισιτήριο εισόδου, ξενάγηση και ακουστικά). Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. |

|  |  |
| --- | --- |
| **Παρίσι - Βρυξέλλες - Μπρυζ 5 μέρες** | **Αναχώρηση: 29.12.25 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδική τιμή (Σε τρίκλινο δωμάτιο)** | **Επιβ. Μονόκλινου** | **Γενικές Πληροφορίες** |
| Βρυξέλλες: GRESHAM BELSON HOTEL BRUSSELS or Similar  | 4\* | Πρωινό | 715€ | 579€ | 259€ | Πτήσεις CHARTER με την ENTER AIR: Θεσσαλονίκη – Παρίσι (ΜΠΟΒΕ):14:05-16:10Παρίσι (ΜΠΟΒΕ) - Θεσσαλονίκη:16:40-20:40 |
| Παρίσι: Novotel Paris la Défense Esplanade | 4\*sup. |
| **Στη τιμή περιλαμβάνονται:** Αεροπορικά με την ENTER AIR: Ένα προσωπικό αντικείμενο-χειραποσκευή, μια χειραποσκευή έως 6kg & μια αποσκευή έως 20kg το άτομο. Πρωινό καθημερινά στον χώρο του ξενοδοχείου. Τέσσερις (4) διανυκτερεύσεις. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Check points: 50€. Τέλη διαμονής. Μουσείο του Λούβρου: Ενήλικες: 60€ & το παιδί: 40€ (Περιλαμβάνει μεταφορά, εισιτήριο εισόδου, ξενάγηση και ακουστικά). Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. |